బెంగళూరు: రోజూ లక్షలాదిమందిని గమ్యస్థానాలకు చేరవేసే బెంగళూరు మెట్రో (బిఎంఆర్సీఎల్) ఉద్యోగులు శుక్రవారం ఉదయం మెరుపు సమ్మెకు దిగడంతో ఆగిన రైళ్ళు ఎట్టకేలకు ఆరేడు గంటల ప్రతిష్టంభన తర్వాత పరుగులు తీశాయి. గురువారం సాయంత్రం సెంట్రల్ కాలేజి స్టేషన్ వద్ద బిఎంఆర్సీఎల్ ఉద్యోగులు కొందరు సెక్యూరిటీ తనిఖీలకు అంగీకరించకపోవడంతో వీరికి, అక్కడున్న సెక్యూరిటీ సిబ్బందికి మధ్య ఘర్షణ తలెత్తిన సంగతి తెలిసిందే. ఆ ఘటనలో కేఎస్ఐఎస్ఎఫ్ పోలీసులపై దాడి చేసిన కొందరు బిఎంఆర్సీఎల్ ఉద్యోగులు అరెస్టయ్యారు. వీరి విడుదలకు డిమాండ్ చేస్తూ ఈ ఉదయం 5 గంటల నుంచి నమ్మ మెట్రో సిబ్బంది ఏ స్టేషన్లోనూ రైళ్ళను కదలనివ్వలేదు. దీంతో రోజూ మెట్రోనే నమ్ముకున్న లక్షలాదిమంది ఉద్యోగులు, వ్యాపారులు, సాధారణ పౌరులు నానా పాట్లు పడ్డారు. చివరికి పలు చర్చల అనంతరం మెట్రో ఉద్యోగులు శాంతించారు. అయితే, సమస్య ఇప్పటికీ పరిష్కారం కాలేదని, వచ్చేవారం బిఎంఆర్సీఎల్ ప్రతినిధులు, ఉద్యోగులతో కలసి పోలీసులు సమావేశం నిర్వహిస్తారని అదనపు కమిషనర్ హేమంత్ నింబాల్కర్ చెప్పారు. మరోవైపు బిఎంఆర్సీఎల్ ఎండీ ప్రదీప్ సింగ్ ఈ పరిణామంపై స్పందిస్తూ మెట్రో ఉద్యోగులతో పాటు ఏ ఒక్కరికీ భద్రతా సంబంధమైన తనిఖీల నుంచి మినహాయింపు లేదని స్పష్టం చేశారు.
bengaluru: roojoo lakshalaadimandini gamyasthaanaalaku cheravese bengaluru metro (bmrcl) udyogulu sukravaaram udayam merupu sammeku digadamtho aagina raillu ettakelaku aaredu gantala pratishtambhana tarvaata parugulu teesaayi. guruvaram saayantram central kaleji station vadda bmrcl udyogulu kondaru security tanikheelaku angeekarinchakapovadamtho veeriki, akkadunna security sibbandiki madhya gharshana talettina sangati telisinde. aa ghatanalo ksisf polisulapai daadi chesina kondaru bmrcl udyogulu arestayyaaru. veeri vidudalaku demand chestu ee udayam 5 gantala nunchi namma metro sibbandi e stationloonuu raillanu kadalanivvaledu. deentho roojoo metrone nammukunna lakshalaadimandi udyogulu, vyaapaarulu, saadhaarana pourulu nana paatlu paddaaru. chivariki palu charchala anantaram metro udyogulu saantinchaaru. ayithe, samasya ippatikee parishkaaram kaaledani, vachevaaram bmrcl pratinidhulu, udyogulato kalasi poliisulu samavesam nirvahistaarani adanapu commisioner hemant nimbalkar cheppaaru. marovaipu bmrcl endy pradip sing ee parinaamampai spandistuu metro udyogulato paatu e okkarikee bhadrata sambandhamaina tanikheela nunchi minahaayimpu ledani spashtam chesaru.